**AKMENĖS RAJONO SAVIVALDYBĖS 2021 METŲ**

**ŠVIETIMO PAŽANGOS ATASKAITA**

2021 m. Akmenės rajono savivaldybės 2021 metų švietimo pažangos ataskaita parengta vadovaujantis Būtinaisiais savivaldybių švietimo stebėsenos rodikliais, patvirtintais Lietuvos Respublikos švietimo, mokslo ir sporto ministro 2021 m. gruodžio 27 d. įsakymu Nr. V-2308 „Dėl būtinųjų savivaldybių ir mokyklų, vykdančių bendrojo ugdymo programas, švietimo stebėsenos rodiklių patvirtinimo“, Tikslo, pagal kurį numatyta racionaliau panaudoti turimus išteklius, užtikrinant savivaldybių mokyklų ugdymo kokybę, įtrauktį ir prieinamumą, pasiekimo vertinimo kriterijais, patvirtintais Lietuvos Respublikos švietimo, mokslo ir sporto ministro 2021 m. vasario 12 d. įsakymu Nr. V-243 „Dėl tikslo savivaldybėms nustatymo ir jo pasiekimo vertinimo kriterijų patvirtinimo“, Akmenės rajono savivaldybės 2021-2023 metų strateginiu veiklos planu, patvirtintu Akmenės rajono savivaldybės tarybos 2021 m. vasario 26 d. sprendimu Nr. T-4 „Dėl Akmenės rajono savivaldybės 2021-2023 m. strateginio veiklos plano patvirtinimo“ (<https://www.e-tar.lt/portal/lt/legalAct/2ca104a0783211eb9601893677bfd7d8/asr>).

Akmenės rajono savivaldybės administracijos 2021-2023 metų strateginio veiklos plano Švietimo, kultūros, jaunimo reikalų ir sporto paslaugų teikimo programoje ilgalaikis prioritetas yra žmogiškųjų išteklių ugdymas bei tobulinimas. Šios programos tikslas – išugdyti visapusiškai išsilavinusią visuomenę, teikiant kokybiškas ir prieinamas švietimo ir ugdymo paslaugas.

Šio tikslo rezultato vertinimo kriterijai (pagal strateginį planavimą):

|  |  |  |  |  |  |
| --- | --- | --- | --- | --- | --- |
| Rodiklis | Savivaldybės rezultatas 2021 m. | Savivaldybės siekinys 2021 m. | Savivaldybės rezultatas 2020 m. | Savivaldybės rezultatas 2019 m. | Išvada (+/-) |
|  |  |  |  |  |  |
| Savivaldybės finansuojamose ikimokyklinio ugdymo įstaigose ugdomų 1-6 metų vaikų dalis, lyginant su bendru to amžiaus vaikų skaičiumi savivaldybėje, proc. | 80,39 | 73 | 73,6 | 75,9 | + |
| Bendrojo ugdymo mokyklose ugdomų mokyklinio amžiaus vaikų dalis nuo visų mokyklinio amžiaus vaikų, proc.  | 99,83 | 100 | 99,96 | 99,00 | - |
| Savivaldybės finansuojamose neformaliojo švietimo įstaigose ugdomų mokinių dalis, bendrojo ugdymo mokyklų mokinių skaičiuje, proc. | 28 | 32 | 31,30 | 30 | - |

|  |  |  |  |  |  |
| --- | --- | --- | --- | --- | --- |
| Rodiklis | Savivaldybės rezultatas 2021 m. | Savivaldybės siekinys 2021 m. | Savivaldybės rezultatas 2020 m. | Savivaldybės rezultatas 2019 m. | Išvada (+/-) |
| Vaikų skaičius ikimokyklinio ugdymo įstaigose, asm. | 784 | 775 | 755 | 793 | + |
| Mokinių skaičius bendrojo ugdymo mokyklose, asm. | 2394 | 2400 | 2451 | 2472 | - |
| Vaikų, dalyvaujančių neformaliojo švietimo veiklose, asm. | 2200 | 1900 | 1880 | 1812 | + |

|  |  |  |  |  |  |
| --- | --- | --- | --- | --- | --- |
| Rodiklis | Savivaldybės rezultatas 2021 m. | Savivaldybės siekinys 2021 m. | Savivaldybės rezultatas 2020 m. | Savivaldybės rezultatas 2019 m. | Išvada (+/-) |
| Pedagoginę – psichologinę pagalbą gavusių mokinių skaičius, asm. | 436 | 650 | 677 | 660 | - |
| Pavėžėtų mokinių skaičius | 519 | 540 | 546 | 577 | - |

1. **Švietimo įstaigų tinklas.**

Švietimo įstaigų pokytis per trejus metus:

|  |  |  |  |  |
| --- | --- | --- | --- | --- |
| Įstaiga  | 2019 m. | 2020 m. | 2021 m. | Pokytis |
| Ikimokyklinio ugdymo įstaiga | 2 | 2 | 1 | -1 |
| Bendrojo ugdymo mokykla | 8 | 8 | 8 | 0 |
| Neformaliojo švietimo įstaiga | 3 | 3 | 2 | -1 |
| Švietimo pagalbos įstaiga | 1 | 1 | 1 | 0 |
| Iš viso | 14 | 14 | 12 | -2 |

Po 2020 m. įvykusios neformaliojo švietimo įstaigų: Ventos ir Naujosios Akmenės muzikos mokyklų, lopšelių-darželių „Atžalynas“ ir „Buratinas“, pertvarkos veikia: 1 ikimokyklinio ugdymo, 8 bendrojo ugdymo mokyklos, 2 mokyklos vykdančios formalųjį švietimą papildančias programas (meno mokykla ir sporto centras), 1 švietimo pagalbos įstaiga (pedagoginė psichologinė tarnyba).

 Savivaldybės švietimo įstaigoms 2021 m. buvo permainų metai. Šešiose švietimo įstaigose vyko konkursai direktoriaus pareigoms eiti ir jose paskirti nauji vadovai.

|  |  |  |  |  |
| --- | --- | --- | --- | --- |
| Rodiklis  | 2019 m. | 2020 m. | 2021 m. | Pokytis  |
| Švietimo įstaigų, kuriose nėra nuolatinio vadovo daugiau kaip 12 mėnesių, dalis  | 7,14% | 7,14% | 0% | 7,14%(sumažėjo) |

1. **1-8 klasių mokinių besimokančių jungtinėse klasėse dalis.**

|  |  |  |  |  |
| --- | --- | --- | --- | --- |
| Rodiklis | 2019 m. | 2020 m. | 2021 m. | Pokytis  |
| 1-8 klasių mokinių besimokančių jungtinėse klasėse dalis (įskaitant specialiąsias klases ar grupes) | 7,27% | 6,99% | 6,58% | 0,69%(sumažėjo) |
| Bendrojo ugdymo mokyklų 1-8 klasių komplektų, kurie yra jungtiniai, dalis (neįskaičiuojamos specialiosios klasės ar grupės)  | 1,4% | 0% | 0% | 1,4%(sumažėjo) |

1. **Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis.**

|  |  |  |  |  |
| --- | --- | --- | --- | --- |
| Rodiklis  | 2019 m. | 2020 m. | 2021 m. | Pokytis |
| Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis (neįskaičiuojamos specialiosios klasės ar grupės) | 7,8% | 7,1% | 7,1% | 0,7%(sumažėjo) |

1. **Mokinių skaičiaus kaita.**
2. **Vienai sąlyginei mokytojo pareigybei tenkančių mokinių skaičius bendrojo ugdymo mokyklose.**

| Rodiklis | Savivaldybės rezultatas 2019 m. | Savivaldybės rezultatas 2020 m. | Savivaldybės rezultatas 2021 m. | 2021 m. rezultatas respublikoje |
| --- | --- | --- | --- | --- |
| Vienai sąlyginei mokytojo pareigybei tenkančių mokinių skaičius bendrojo ugdymo mokyklose (neįskaičiuojamos specialiosios klasės ar grupės) | 11,62 | 11,73 | 12,1 | 12,93 |

1. **Vidutinis bendrojo ugdymo mokyklos klasės komplekto dydis didėjo ir 0,5 dalimi yra didesnis už respublikos vidurkį:**

| Rodiklis | Savivaldybės rezultatas 2019 m. | Savivaldybės rezultatas 2020 m. | Savivaldybės rezultatas 2021 m. | 2021 m. rezultatas respublikoje |
| --- | --- | --- | --- | --- |
| Vidutinis bendrojo ugdymo mokyklos klasės komplekto dydis | 20,45 | 20,89 | 21,59 | 21,09 |

1. **Naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis.** Savivaldybės įstaigose naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis 2019, 2020 ir 2021 metais buvo 100%, t. y. klasės formuojamos laikantis Mokymo lėšų apskaičiavimo, paskirstymo ir panaudojimo tvarkos aprašo 3 priedo reikalavimų.
2. **Ikimokyklinis ir priešmokyklinis ugdymas. Vaikų priėmimas į ikimokyklinio ir** priešmokyklinio ugdymo grupes organizuojamas vadovaujantis „Vaikų priėmimo į Akmenės rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašu“ patvirtintu Akmenės rajono savivaldybės tarybos 2019 m. spalio 24 d. sprendimu Nr. T-219.

*Vaikų ir grupių skaičius švietimo įstaigose 2021 m. rugsėjo 1 d.:*

|  |  |  |  |  |  |
| --- | --- | --- | --- | --- | --- |
| Eil.Nr. | Įstaigos pavadinimas | Lopšelio grupė | Darželio grupė | Priešmokykliniougdymo grupė | Iš viso: |
| Grupių skaičius | Vaikų skaičius | Grupių skaičius | Vaikų skaičius | Grupių skaičius | Vaikų skaičius | Grupių skaičius | Vaikų skaičius |
| 1. | Kivylių skyrius |   |  |  |  |  1 |  8 | **1** | **8** |
| 2. | Sk. „Buratinas“ | 2 | 44 | 3 | 61 | 2 | 34 | **7** | **139** |
| 3. | Sk. „Atžalynas“ | 2 | 21 | 4 | 77 | 2 | 28 | **8** | **126** |
| 4. | Sk. „Žvaigždutė“ | 2 |  34 | 4 | 73 | 2 | 31 | **8** | **138** |
| 5. | Sk. „Gintarėlis“ | 1 | 15 | 4 | 79 | 2 | 36 | **7** | **130** |
|  6.  | Sk. „Berželis“ | 1 | 16 | 4 | 72 | 2 | 30 | **7** | **118** |
|  7. | Sk. „Kregždutė“ | 1 | 18 | 2 | 41 | 2 | 30 | **5** | **89** |
|   8. | Kruopių skyrius |  |  | 1 | 10 | 1 | 17 | **2** | **27** |
|  9.  | Sablauskių sk. |  |  |  |  |  1 |  6 | **1** | **6** |
| 10. | Dabikinės Vladimiro Zubovo mokykla |  |  |  |  | 1 | 3 | **1** | **3** |
| **Iš viso:** | **9** | **148** |  **22** | **413** |  **16** | **223** |  **47** | **784** |

Vadovaujantis Privalomo ikimokyklinio ugdymo nustatymo ir skyrimo tvarkos aprašu, patvirtintu Lietuvos respublikos švietimo ir mokslo ministro ir Lietuvos respublikos socialinės apsaugos ir darbo ministro 2012 m. balandžio 26 d. įsakymu Nr. V-735/A1-208, Akmenės rajono savivaldybėje 3 vaikams buvo skirtas ir vienam vaikui tęsiamas privalomas ikimokyklinis ugdymas.

| Rodiklis | Savivaldybės rezultatas 2019 m. | Savivaldybės rezultatas 2020 m. | Savivaldybės rezultatas 2021 m. | 2021 m. rezultatas respublikoje |
| --- | --- | --- | --- | --- |
| Ikimokykliniame ir priešmokykliniame ugdyme dalyvaujančių 3-5 metų vaikų dalis | 85,4% | 85,4% | 88,45% | 93% |

Savivaldybės siekis įgyvendinant ikimokyklinį ir priešmokyklinį ugdymą – 100% patenkinti poreikiai.

1. **Naujai komplektuojamų priešmokyklinio ugdymo grupių, kuriose yra ne daugiau kaip 20 mokinių, dalis.** Savivaldybės įstaigose naujai komplektuojamų priešmokyklinio ugdymo grupių, kuriose yra ne daugiau kaip 20 mokinių, dalis 2019, 2020 ir 2021 metais buvo 100%, t. y. grupės formuojamos laikantis Higienos normų reikalavimų.
2. **Mokinių pavėžėjimas.** 2021 m. į mokyklas buvo vežami 519 mokinių. Daugiausiai mokinių pavežama mokykliniais (geltonaisiais) autobusais 54,91 proc., maršrutiniu transportu vežama 31,41 proc., kitais vežiojimo būdais atvežama apie 13,68 proc. mokinių. Mokiniams sudaryta galimybė po pamokų dalyvauti neformaliajame ugdyme. Pasibaigus užsiėmimams mokiniai parvežami namo. Mokinių pavėžėjimas organizuojamas ne tik į mokyklą, bet ir į renginius, varžybas, pažintines keliones. Ugdymo įstaigose eksploatuojama 13 mokyklinių autobusų. Nuo 2022 metų sausio 1 d. visi Akmenės rajono savivaldybės mokiniai, važiuojantys UAB Naujosios Akmenės autobusų parko vietinio (priemiestinio) susisiekimo autobusais bus vežami nemokamai.

|  |  |  |  |
| --- | --- | --- | --- |
| **Klasės** | **Bendras mokinių skaičius** | **Pavežamų mokinių skaičius** | **Pavežamų mokinių dalis nuo bendro mokinių skaičiaus, procentais** |
| Priešmokyklinio ugdymo grupės | 171 | 19 | 11,11% |
| 1–4 klasės | 689 | 157 | 22,79% |
| 5–8 klasės | 731 | 181 | 24,76% |
| 9–10 klasės ir soc. įgūdž. kl. | 448 | 96 | 21,43% |
| 11–12 klasės | 524 | 66 | 12,60% |
| **Iš viso** | **2563** | **519** | **20,25%** |

1. **Mokinių nemokamas maitinimas** organizuojamas visose bendrojo ugdymo mokyklose ir darželiuose. 2021 metais 1058 mokiniai gavo nemokamus pietus. Vadovaujantis Socialinės paramos mokiniams įstatymu 2020 m. teisė į nemokamus pietus nevertinant šeimos gaunamų pajamų suteikta priešmokyklinio ugdymo grupių ir pirmų klasių mokiniams, o nuo 2021 m. rugsėjo 1 d. nemokami pietūs skirti visiems antrų klasių mokiniams.

1. **Švietimo pagalba.** Savivaldybės švietimo įstaigose mokiniams, turintiems specialiųjų ugdymosi poreikių, švietimo pagalbą teikia specialieji pedagogai, logopedai, mokytojo padėjėjai, psichologai, socialiniai pedagogai. Švietimo įstaigose 2021–2022 m. m. ugdomi 352 mokiniai, turintys specialiųjų ugdymosi poreikių, iš jų bendrosiose bendrojo ugdymo mokyklose mokosi 76,14%, specialiojoje mokykloje – 23,86%. Specialiųjų ugdymosi poreikių mokinių skaičius kasmet kinta nežymiai.
2. **Pagrindinio ugdymo pasiekimų patikrinimas.**

| Rodiklis | Savivaldybės rezultatas 2019 m. | Savivaldybės rezultatas 2020 m. | Savivaldybės rezultatas 2021 m. | 2021 m. rezultatas respublikoje |
| --- | --- | --- | --- | --- |
| Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (lietuvių kalba ir literatūra, matematika) | 31,06% | nevyko | 40,2% | 52,95% |

Savivaldybės Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis ženkliai mažesnė už šalies vidurkį, todėl mokyklose skirtos konsultacijos mokiniams ir inicijuotas sustiprintas II gimnazijos klasės mokinių matematikos mokymas Naujosios Akmenės Ramučių gimnazijoje.

1. **Brandos egzaminų rezultatai.**



**Tolimesnė abiturientų veikla 2021 m.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Mokykla** | **Abiturientų skaičius,****iš viso** | **Iš jų:****universitetai** | **Iš jų:****kolegijos** | **Iš jų:****profesinės mokyklos** | **Iš jų:****dirba** | **Iš jų:****tarnyba Lietuvos Kariuomenėje** | **Iš jų:****nesimoko ir nedirba** |
| **LT** | **Užsienyje** |
| **Skaičius** | **Skaičius** | **Skaičius** | **Skaičius** | **Skaičius** | **Skaičius** | **Skaičius** |
| Akmenės gimnazija | 19 | 7 | 3 | 4 | 0 | 0 | 0 | 5 |
| Papilės Simono Daukanto gimnazija | 14 | 4 | 3 | 4 | 0 | 0 | 3 | 0 |
| Ramučių gimnazija | 70 | 21 | 12 | 7 | 7 | **7** | 4 | 12 |
| Ventos gimnazija | 16 | 7 | 3 | 1 | 2 | 0 | 3 | 0 |
| **Akmenės rajono savivaldybė, iš viso:** | **119** |  **39 (32.7%)** | **21** **(17.6%)** | **16** **(13.4%)** | **9** **(7.6 %)** | **7** **(5.9%)** | **10** **(8.4%)** | **17 (14.3%)** |

Siekiant nuolat vertinti ugdymo kokybės situaciją rajono švietimo įstaigose buvo inicijuota abiturientų bandomųjų egzaminų rezultatų analizė visose mokyklose ir tai lėmė atsakingesnį egzaminų pasirinkimą ir geresnius rezultatus: egzaminų išlaikymo procentas siekia 94,34 (2020 m.- 82,21 proc.), bendras egzaminų balų vidurkis nuo 46,80 pakilo iki 49,02 balų.

Atliepiant reikalavimus šiuolaikinei pamokai savivaldybė skyrė 5000 Eur Eduka klasės licencijoms, kad mokiniai galėtų naudotis elektroninėmis knygomis ir pratybų sąsiuviniais. STEAM veikloms Vilniaus universiteto Šiaulių akademijos STEAM centre buvo skirta 3500 Eur, tokia pat dalimi prisidėjo ir mokyklos.

1. **Neformaliojo švietimo veikloje dalyvaujančių mokinių dalis.** Neformaliojo vaikų švietimo (toliau – NVŠ) organizavimas bendrojo ugdymo mokyklose rodo, kiek dėmesio yra skiriama mokinių užimtumui ir socializacijai. NVŠ suteikia ugdymosi alternatyvų, nukreiptų į socialinių, bendrųjų kompetencijų, gebėjimų ugdymą, saviraiškos poreikių tenkinimą bei asmenybės tobulėjimą. Neformalusis ugdymas taip pat padeda spręsti jaunų žmonių socialinės integracijos ir nusikalstamumo prevencijos klausimus. Savivaldybės bendrojo ugdymo mokyklose įgyvendinamos įvairių sričių NVŠ programos. Daugiausia vykdoma meninių, sportinių, etnokultūros, technologijų, sveikos gyvensenos įgūdžių ugdymo programų.

Akmenės rajono savivaldybės Švietimo, kultūros ir sporto skyriaus uždaviniai 2022 metams:

1. Koordinuoti atnaujintų ugdymo programų diegimą Akmenės rajono savivaldybės švietimo įstaigose.
2. Tinkamai pasiruošti įtraukiojo ugdymo vykdymui.
3. Pasirengti dalyvauti „Tūkstantmečio mokyklų“ programoje.

Švietimo, kultūros ir sporto skyriaus informacija